CELEX: 62013CN0361
Language: el
Date: 2013-06-26 00:00:00
Title: Υπόθεση C-361/13: Προσφυγή της 26ης Ιουνίου 2013 — Ευρωπαϊκή Επιτροπή κατά Σλοβακικής Δημοκρατίας

7.9.2013   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 260/28
            
         Προσφυγή της 26ης Ιουνίου 2013 — Ευρωπαϊκή Επιτροπή κατά Σλοβακικής Δημοκρατίας
   (Υπόθεση C-361/13)
   2013/C 260/51
   Γλώσσα διαδικασίας: η σλοβακική
   
      Διάδικοι
   
   
      Προσφεύγουσα: Ευρωπαϊκή Επιτροπή (εκπρόσωποι: F. Schatz και A. Tokár)
   
      Καθής: Σλοβακική Δημοκρατία
   
      Αιτήματα της προσφεύγουσας
   
   Η προσφεύγουσα ζητεί από το Δικαστήριο:
   
               —
            
            
               να διαπιστώσει ότι η Σλοβακική Δημοκρατία, αρνούμενη να χορηγήσει το επίδομα Χριστουγέννων, σύμφωνα με τον νόμο 592/2006, στους δικαιούχους που διαμένουν σε άλλο κράτος μέλος πλην της Σλοβακικής Δημοκρατίας, παρέβη τις υποχρεώσεις που υπέχει από τα άρθρα 45 και 48 της Συνθήκης για τη λειτουργία της Ευρωπαϊκής Ένωσης και το άρθρο 7 του κανονισμού (ΕΚ) 883/2004 (1) του Ευρωπαϊκού Κοινοβουλίου και του Συμβουλίου, της 29ης Απριλίου 2004, για τον συντονισμό των συστημάτων κοινωνικής ασφάλειας.
            
         
               —
            
            
               να καταδικάσει τη Σλοβακική Δημοκρατία στα δικαστικά έξοδα.
            
         
      Ισχυρισμοί και κύρια επιχειρήματα
   
   Το επίδομα Χριστουγέννων αποτελεί, βάσει του νόμου 592/2006, παροχή γήρατος κατά την έννοια του άρθρου 3, παράγραφος 1, στοιχείο δ', του κανονισμού 883/2004, η οποία χορηγείται ακόμη και στους δικαιούχους που διαμένουν εκτός του οικείου κράτους μέλους (εν προκειμένω της Σλοβακικής Δημοκρατίας). Μια διάταξη εσωτερικού δικαίου δεν μπορεί, συνεπώς, να περιορίσει το δικαίωμα των δικαιούχων που διαμένουν εκτός της Σλοβακικής Δημοκρατίας να λαμβάνουν επίδομα Χριστουγέννων. Η διάταξη εσωτερικού δικαίου της Σλοβακικής Δημοκρατίας που προβλέπει τον περιορισμό αυτό είναι, κατά συνέπεια, αντίθετη προς τα άρθρα 45 και 48 ΣΛΕΕ, καθώς και προς το άρθρο 7 του κανονισμού 883/2004.
   
      (1)  ΕΕ L 166, σ. 1.